open-index/open-wikipedia-markdown huggingface dataset:
Taifa de Tortosa

A **taifa de Tortosa** (en arabe طائفة طرطوشة, *ṭāʾifa Ṭurṭūxa*) se creyó dimpués de desapareixer o Califato de Cordoba, encara que Tortosa heba estau ocupada por os musulmans ya en 714.

En primeras o poder d'a taifa yera en mans de Labib Al'Amiri Al-Fatá, d'o clan amirita. En 1061 pasó a depender d'Al-Muqtadir Ibn Hud d'a taifa de Saraqusta y dimpués d'Al-Mundir Imad Al-Dawla, emir d'a Taifa d'Exativa.

Con o cambio de sieglo la ocuporon os Almurabitz, en o mesmo proceso que seguindo a caita de Valencia significó a ocupación d'as Taifas d'Alpuent, Albarracín y Zaragoza. Alifonso I lo Batallero teneba o prochecto de conquerir Leida y Tortosa, y heba ocupau Horta de Sant Joan con esta intención manifiesta, pero morió en 1134 dimpués que lo derrotasen en Fraga en una contraofensiva almurabit.

En 1148, Remón Belenguer IV, conte de Barcelona conquirió Tortosa, con lo que s'adhibió a la Corona d'Aragón.
Desollo

**Desollo** (en castellano *Desojo*, en basco *Desoio*) ye un municipio de Navarra, en a comarca de Tierra Estella, merindat d'Estella y partiu chudicial d'Estella.

A suya población ye de 114 habitants (2006), en una superficie de 14,12 km² y una densidat de población de 8,07 hab/km².

## Cheografía
Desollo situato a 516 metros d'altaria sobre o livel d'a mar, a una distancia de 75 km de Pamplona, a capital de Navarra.

## Demografía

## Toponimia
En o sieglo X s'escribiba *DESOLII* u *DESOLIO* en textos latinos; en os sieglos XI-XII s'escribe *DESSOLIO*, pero a vegatas en o sieglo XI *Desollo* seguntes a fonetica navarroaragonesa.

Bi ha bel microtoponimo documental en romance navarro como *El Pueyo*.

## Administración
### Alcaldes

## Veyer tamién
* Lista de municipios de Navarra
Navascués

:*Iste articlo ye sobre o *'municipio navarro** de Navascués. Ta lo lugar d'Os Corrals se veiga [[Navascués (Uesca)]].''

  
**Navascués*' (en [[idioma castellano|castellano]] *Navascués*; en [[Idioma basco|basco]] *Nabaskoize* u *Nabaskoze*) ye un [[Lista de municipios de Navarra|municipio]] d'a [[comunidat autonoma]] de [[Navarra]], situau a una [[distancia]] de 62 [[km]] d'a ciudat de [[Pamplona]].

A suya [[Población humana|población]] ye de 202 habitants([[2006]]) en una [[superficie]] de 96,02 [[km²]], con una [[densidat de población]] de 2,10 hab/km².

== Cheografía ==
Ye situau entre as vals de [[Val de Sarasaz|Sarasaz]], [[Val de Roncal|Roncal]] y [[Romanzado]], a 636 [[metro]]s d'[[altaria]] sobre lo [[livel d'a mar]].

== Historia ==
Muitas comarcas de Navarra que huei se claman vals estioron antismás *almirantíos* u *almiradíos* (baixo la responsabilidat d'un almirant). Güei a val formada por os [[concellos de Navarra|concellos]] d'[[Aspurz]], de Navascués y d'[[Ustés]] ye a unica que encara conserva esta denominación y la conoixen como *L'Almiradío*.

== Toponimia ==
Fa part d'una serie con atros toponimos altoaragoneses rematatos en *-ués* como [[Biscarrués]]. A rematadura *-ués* puet representar una [[diftongación romanz|diftongación]] en romanz [[navarro-aragonés]] d'una *o* [[Idioma basco|basca]] presa como una *o* curta [[latín|latina]]. A radiz *Nava'' ye prerromana y amplament distribuida por a peninsula Iberica.

## Demografía

## Veyer tamién
*Lista de municipios de Navarra.
Foz d'Arbayún

A **foz d'Arbayún** () ye una foz de tipo fluvio-karstica situada a l'este d'a comunidat foral de Navarra, a una distancia de bels 15 km a o nord-ueste de Lumbier en dirección ta Navascués.

Ye una foz entallada por o río Sarasaz en roca de piedra calsinera d'a sierra de Leire, con 6&nbsp;km de luenga y cuasi 400 metros de fondura con ripas verticals.

Ye declarada *[[Reserva Natural]]*, pa protecher a mas gran colonia de vueitres de Navarra, amás d'atros tipos de aus rapinyaderas como l'alica reyal, a milopa y o cluixiuesos.

En vechetación ye una selva relicta d'arbols caducifolios en una zona de carrascals y mas vechetación mediterrania, y como en atras foces d'o Pireneu (como o canyón d'Anyisclo) aproveitan un microclima menos seco y caloroso en verano. Estos árbols de fuella caduca se crei que se i refuchioron ya en a zaguera glaciación (Würm) aproveitando un microclima menos frido en relación a o clima cheneral masiau frido pa os árbols caducifolios.


Imachen:foz arbayun.jpg|Foz d'Arbayún dende o mirador d'a carretera de Lumbier ta Navascués
Imachen:Foz de Arbayún río.jpg|Río Sarasaz
Imachen:Foz de Arbayún río cerca.jpg|Río Sarasaz


## Vinclos externos
Foz (desambigación)

Una **[[foz]]** ye una val estreita y fonda tallada por un río. O suyo nombre provién d'o latín *FAUX*, *FAUCIS* que significa garganchón. Se troba muito en a toponimia y puet estar:

***[[Foz (Lugo)|Foz]]**, un municipio gallego en a provincia de Lugo.
***[[Foz d'Arbayún]]**, espacio natural d'o nord-este de Navarra.
***[[La Foz de la Viella|Foz de la Viella]]**, municipio d'as Cuencas Meneras (Teruel).
***[[Foz de Biniés]]**, espacio natural d'a Val d'Ansó (Uesca).
***[[Foz Calanda]]**, municipio d'o Baixo Aragón (Teruel).
***[[Foz Espalda]]**, municipio d'o Matarranya (Teruel).
***[[Foz de Lumbier]]**, espacio natural d'o nord-este de Navarra.

Por estar frecuent en a toponimia, ha pasau ta l'antroponimia aragonesa y navarra como os apellius *Foz* y *Lafoz*.
Val de Sarasaz

A **val de Sarasaz** (*Zaraitzu ibarra* en basco, en castellano *valle de Salazar*) ye una val pirenenca situata en a parte nord-este de Navarra, en l'antiga merindat de Sangüesa.

A lo norte muga con Sola, en o departamento d'os Pireneus Atlanticos (Francia), a l'este con a val de Roncal, a lo sud con l'almiradío de Navascués y a val alta d'Urraúl y a l'ueste con a val d'Ezcua. A entidat historica-administrativa coincide con una val natural.
 
En a suya part norte s'alza a sierra d'Abodi (1.520 m), bellas altarias importants d'a val son a tuca Orhi (2.018 m), Bileta (1.408 m), Montenia (1.237 m), Lizarraga (1.204 m), Askomurrua (1.026 m), Remendia (1.381 m) y Aburua (1.030 m).
 
Ochogavia ye o lugar mas poblato d'a val, a suya zona principal ye a d'o río Sarasaz por o suyo paso por cinglos y lugars politos.

En a val huei se charra castellano y euskara batua, pero encara bi ha chent viella que charra o dialecto basco local.

## Toponimia

La primera mención d'o nombre apareixe en los documentos de lo monesterio d'Irach, on ye *Sarasaz* (1111); asinas ye en muitos textos medievals escritos en latín u en romance navarro, trobando-sen as variants como *Sarasaiz*, *Sarasazu*, *Srassasso*.

Por eixemplo, en lo prologo de lo Fuero Cheneral de Navarra se troba asinas:

La forma oficial en castellano s'imposó en lo sieglo XVII por etimolochía culta y influencia de l'apellito *Salazar*.

## Luenga
En lo sieglo XX ha ido desapareixendo lo uso de lo basco, encara que a fins d'este sieglo bi ha habito intentos de recuperación, con cursos. Los parlants patrimonials de lo dialecto basco local son cada vegata mes viellos.

En lo proceso de castellanización d'esta val ha influito la transhumancia en las Bardenas Reyals, que suposaba contacto con riberos y aragoneses y conoixencia de l'aragonés y castellano, romances que en basco se dicen *erdara*. En la parla castellana actual de la val de Sarasaz bi ha aragonesismos que pueden remontar-sen tanto a tiempos antigos cuan no se charraba que basco pero que con la transhumancia heban de comunicar-sen con aragonesoparlants, como a los zaguers sieglos cuan lo uso de lo basco minguó y podioron entrar aragonesismos a traviés de lo castellano rechional d'Aragón y Navarra.

Aragonesismos cuaternatos en la val de Sarasaz son *vacivo*, *vacieta*, *badina*, etcetera...

## Municipios

S'endica entre parentesis os nombres en basco:
*Esparza (Ezparza-Zaraitzu).
*Escároz (Ezkaroze).
*Gallués (Galoze).
*Güesa (Gorza).
*Izalzu (Itzaltzu).
*Ochogavia (Otsagabia).
*Oronz (Orontze).
*Sarriés (Sartze).
*Chaurrieta (Jaurrieta).
Lumbier

**Lumbier** (*Irunberri* en basco, *Urunberri* en roncalés) ye un municipio de Navarra, en a comarca de Lumbier, merindat de Sangüesa y partiu chudicial d'Aoiz.

A suya población ye de 1.386 habitants(2008), en una superficie de 52,9 km², con una densidat de población de 26,20 hab/km².

En o suyo termin municipal bi ha una foz, a dita Foz de Lumbier en o río Irati.

## Cheografía
Ye situato en un pueyo de superficie plana dencima d'o forcallo d'os ríos Irati y Sarasaz, en meyo d'una cuenca prepirinenca con salagons, a man d'a Sierra de Leire y d'a Foz de Lumbier, a 467 metros d'altaria sobre o livel d'a mar.

Lumbier ye situato a una distancia de 38 km d'a ciudat de Pamplona.

## Toponimia
O toponimo *Lumbier* responde a la fonetica navarro-aragonesa y se remonta a una composición basca que pasó a lo latín cambió d'acuerdo con a evolución dende o latín ta o romanz navarro local. Plinio o Viello en o sieglo I deciba a os habitants d'a zona *Iluberritani*; se deduce que lo nombre orichinal en protobasco yera *Iluberri* ("ciudat nueva"), y que evolucionó en basco actual ta *Irunberri* y *Urunberri* en basco roncalés y en romance navarro ta *Lumbierre* u *Lumbier*.

## Parla
En o castellano de Lumbier bi ha navarro-aragonesismos como *[[forcallo]]*.

## Demografía

## Administración
### Alcaldes

## Patrimonio natural
* Foz de Lumbier.

## Veyer tamién
*Lista de municipios de Navarra
Comarca de Tafalla

A **comarca de Tafalla** (en basco *Tafallaldea*) ye una comarca d'a comunidat foral de Navarra, con capital en o municipio de Tafalla.

## Cheografía
Ye situada en a Navarra meya central, prenendo una zona de prepirineu exterior y de semontano. Se troba en a merindat d'Olit. Bels municipios formoron la Val d'Orba, que yera una entidat administrativa dica lo sieglo XIX.

## Municipios
Artaxona, Barásoain, Beire, Berbinzana, Garínoain, Larraga, Leoz, Lerga, Mendigorría, Olit, Olóriz, Orísoain, Pitiellas, Pueyo, San Martín de Unx, Tafalla, Uxué y Unzué.
Comarca de Roncal y Sarasaz

A **comarca de Roncal y Sarasaz** (en basco *Zaraitzu-Erronkari*) ye una comarca de Navarra formata por a val de Roncal, a val de Sarasaz y atros municipios que bi ha amán.
Isaba

**Isaba** (*Izaba* en basco) ye un municipio de Navarra situau en a merindat de Sangüesa y comarca de Roncal y Sarasaz. Perteneixe a lo partiu chudicial d'Aoiz.

A suya población ye de 487 habitants (2006) en una superficie de 147,41&nbsp;km², con una densidat de 3,3 hab/km².

## Toponimia
No s'ha trobau explicación a o toponimo; s'ha quiesto relacionar con Eslava y Sadaba.

## Cheografía

O nuclio de población ye situau a una distancia de 94&nbsp;km d'a ciudat de Pamplona, la capital de Navarra, en un pueyo dencima d'on s'achuntan os ríos Uztárroz y Velagua, que dende allí enta debant forman o río Esca. En o suyo termin municipal se troba la tuca mas alta de Navarra, a meseta d'os Tres Reis, on mugan Francia, Aragón y Navarra.

## Demografía

## Molimentos
* Ilesia de Sant Ciprián d'Isaba.
* Ermita de Nuestra Sinyora d'Idoya, con un museu etnografico.
 
## Personalidaz naixitas d'Isaba
* Ubaldo Uhalde, (????-1967)
* Antonia Anaut, (????-1974)

## Veyer tamién
* Lista de municipios de Navarra.

## Vinclos externos
Pero Ximénez

**Pero Ximénez** estió chusticia d'Aragón entre 1115 y 1123.
Estió lo fundador d'a casa de Ximénez d'Urreya, un d'os prencipals linaches nobles d'Aragón.

Yera probablement chermano d'Eneco Ximénez, sinyor d'os Cameros, una familia senyorial de l'actual La Rioja. Como su chermano, prenió partiu per Alifonso I lo Batallero entre las guerras civils que este tenió con a suya muller Urraca I de Leyón, lo que levó los suyos dominios y intereses de tornada a la orbita de l'Ebro. Servindo a aquel, pareixe estar tenent d'o Castiello de Turbena y Urreya de Xalón, amás d'haber estau chusticia.

## Referencias
Roncesvals (desambigación)

**Roncesvals** puet estar:

*Un **municipio navarro**, se veiga Roncesvals.
*Un **puerto de montanya**, se veiga puerto de Roncesvals.
*Una **batalla** que se desvinió en lo puesto debant dito, se veiga la Batalla de Roncesvals.
Puerto de Roncesvals

:*Iste articlo ye sobre o *'puerto de montanya** de Roncesvals. Ta atros emplegos se veiga [[Roncesvals (desambigación)]].''


O **puerto de Roncesvals*' (en [[idioma basco|basco]] *Ibañeta mendatea*, en [[Idioma castellano|castellano]] *puerto de Ibañeta*; en [[Idioma francés|francés]] *col de Roncevaux'') ye un puerto de montanya (1.057 m.) situato en os Pireneus en a muga entre l'Alta Navarra y a Baixa Navarra.

Seguntes diz a falordia, ye o puesto a on Roldán morió mientres a batalla de Roncesvals en 778. Bi ha un molimento amán d'o puerto ta remerar que estió lo puesto a on tradicionalment se diz morió Roldán.

O puerto ye situato entre as localidaz de Roncesvals y Valcarlos (Alta Navarra), en o camín u ruta que va dende Pamplona ta Sant Chuan Piet de Puerto (Baixa Navarra). Tradicionalment ye un punto important de paso en o Camín de Sant Chaime.

## Se veiga tamién
* Breca Roldán.
Investigación

Una **investigación** ye un proceso analitico, sistematico, organizato y obchectivo, que o suyo proposito ye de responder a una pregunta u hipotesi ta ixamplar asinas o conoiximiento y a información sobre bella cosa esconoixita d'a que se deseya saber mas a fundo. En bels textos modernos tamién se fa servir metaforicament os vocables ***rechirar*** y ***rechira*** como sinonimos d'"investigar" y "investigación".

## Caracteristicas
Una investigación se caracteriza por estar un proceso: 
* Sistematico: A partir d'a formulación d'una hipotesi u obchectivo de treballo, se recullen unos datos seguntes un plan preestableixito que, una vegata affdhdnalizatos y interpretatos, modificarán u adhibirán nuevos conoiximientos a os ya existents, encetando-se alavez un nuevo ciclo d'investigación. A sistematica emplegata en una investigación ye a d'o metodo cientifico.
* Organizato: Toz os miembros d'un equipo d'investigación han de conoixer o que deben fer durant tot o estudio, aplicando as mesmas definicions y criterios a toz os participants y actuando de forma identica debant de cualsiquier dandalo. Ta aconseguir-lo, ye imprescindible escribir un protocolo d'investigación an que s'especifiquen toz os detalles relacionatos con o estudio.
* Obchectivo: As conclusions obtenitas d'o estudio no se basan en impresions subchectivas, sino en feitos que s'han observato y miditos, y que en a suya interpretación se priva cualsiquier prechuicio que os responsables d'o estudio pudesen tener.

## Actividaz
As actividaz basicas d'una investigación son: 
* Medir fenomenos.
* Contimparar os resultatos obtenitos.
* Entrepetar os resultatos en función d'as conoixencias actuals, considerando as variables que pueden haber influito en o resultato.

Tamién tien como función social l'adquisición de conoixencias ta o desarrollo u superación humana, social y economica d'a sociedat.

## Menas d'investigación
* Investigación basica. Tamién dita investigación fundamental u investigación pura. Se gosa levar a termino en os laboratorios.
* Investigación aplicata. Ye l'aplicación d'os conoiximientos, en a mayoría d'os casos, en proveito d'a sociedat. Un eixemplo son os protocolos d'investigación clinica.

## Investigación entre disciplinas
S'han descrito diferents menas d'investigación entre disciplinas, así como una terminolochía especifica. Bellas definicions comunment aceptatas son: 
* *Multidisciplinariedat*: en iste nivel d'investigación l'aproximación con o fin d'estudio se realiza dende diferents anguls, emplegando diferents perspectivas disciplinarias sin plegar en a integración.
* *Interdisciplinariedat*: iste nivel d'investigación se refiere a la creyación d'una identidat metodolochica, teorica y conceptual, de forma que os resultatos sigan mas coderents y integratos.
* *Transdisciplinariedat*: va dillá d'as anteriors y se refiere a lo proceso en o cual ocurre a converchencia entre disciplinas, acompanyato por una integración mutua d'as epistemolochías disciplinaras (Teoría d'as Ciencias Humanas).

## Referencias
Cascant (desambigación)

**Cascant** puet estar:
***[[Cascant]]**, salto d'augua.
***[[Cascant (Navarra)|Cascant]]**, municipio d'a Ribera Navarra.
***[[Cascant (Teruel)|Cascant]]**, municipio d'a Comunidat de Teruel.
Castiello Nuevo

**Castiello Nuevo** (*Castillonuevo* en castellano, *Castillo-Nuevo* oficialment, *Gaztuluberri* en basco roncalés, *Gazteluberri* en basco batua) ye un municipio de Navarra situato en a comarca de Roncal y Sarasaz, merindat de Sangüesa y partiu chudicial de Sangüesa.

A suya población ye de 18 habitants (2007), en una superficie de 26,71 km² y una densidat de 0,67 hab/km².

## Historia
O nuclio de población amanexió probablement a finals d'o sieglo XII cuan os habitants de l'actual despoblato d'Elesa, a 2&nbsp;km, se'n fueron ta o piet d'un castiello pa formar un nuevo lugar. O castiello s'eba costruito feba poco, pa esfender a muga oriental d'o Raino de Navarra.

## Cheografía
Castiello Nuevo ye situato a 777 metros d'altaria sobre o livel d'a mar, a una distancia de 78 km d'a ciudat de Pamplona, a capital de Navarra, en a muga con Aragón.

O suyo termin municipal muga a o norte con Nabascués, a l'este con Salbatierra d'Esca (en a comarca aragonesa d'a Chacetania), a l'ueste con Romanzado y a lo sud con Sigüés y con os antigos municipios d'Escó y Tiermas, tamién en a comarca d'a Chacetania.

## Toponimia
S'escribiba *Castelnuevo* en 1280, *Castiel Nueuo* en 1281, *Castieillo nueuo* en 1350, *Castieyllo nueuo* en 1428 y *Castillo Nuevo* en 1808.

## Demografía

## Administración
### Alcaldes

## Molimentos
*Ilesia parroquial de Sant Martín de Tours. Construyita en estilo romanico y gotico, fue muy modificata en o sieglo XV y dimpués en estilo barroco.

## Veyer tamién
*Lista de municipios de Navarra.

## Vinclos externos
* ''Instituto de Estadística de Navarra''.
*Castillo-Nuevo en ''Bernardo Estornés Lasa - Auñamendi Encyclopedia (Euskomedia Fundazioa)''.
Burgui

**Burgui** (*Burgi* en basco) ye un municipio de Navarra situato a 77&nbsp;km d'a ciudat de Pamplona. A suya población ye de 236 habitants (2004), en una superficie de 64,6&nbsp;km² y una densidat de 3,65 hab/km².

## Cheografía
Situato en o forcallo d'o río Biniés con o río Esca. A lo sud d'o lugar se troba a Foz de Burgui.

## Nombre
*Burgui* en 1159, *Vurgui* en 1159, *Burguy* en 1350.

## Demografía

## Puestos d'intrés
*Museu de l'Almadía, dedicato a l'oficio d'os navaters, en os panels explicativos se leyen palabras en aragonés (*[[estral]]*, *[[pino royo]]*, *[[calderizo]]*, etc...).
**Pueblo de los oficios*, recorrito de 4 con puestos on bi ha instalacions propias d'oficios perditos (carbonera, calsinar, nivera, etc...).

## Veyer tamién
*Lista de municipios de Navarra
Ermisenda de Bigorra

**Ermisenda de Bigorra**, o suyo nombre de naiximiento yera **Chisberga**, filla de Bernal de Couserans-Foix conte de Bigorra y Garsenda de Bigorra, estió reina d'Aragón, dimpués de casar-se con o rei Remiro I en Chaca o 22 d'agosto de 1036 y dica a suya muerte.

Ermisenda y Remiro tenioron dos fillos y tres fillas:

*Sancho Remíriz V de Pamplona y I d'Aragón, Rei d'Aragón y de Pamplona.
*García d'Aragón, Bispe d'Aragón y Pamplona.
*Tresa, n. 1037.
*Urraca d'Aragón.
*Sancha.
Eslava

**Eslava** (en basco *Eslaba*) ye un municipio navarro situau a 56&nbsp;km de Pamplona. A suya población ye de 154 habitants (2006), en una superficie de 19,26&nbsp;km² y una densidat de 8 hab/km².

## Toponimia
En o sieglo XI ye documentata como *Stelaba* (1035) u *Stelaua* (1059).

## Parla
A chent viella d'a redolada d'Eslava conoixe o emplego d'a desinencia *-i* de primera persona d'os imperfectos coincidindo con l'ansotán, pero no gosa emplegar-se dende fa unas decadas.

Bi ha navarro-aragonesismos lexicos como "mendema" y "hibierno".

## Demografía

## Referencias

## Veyer tamién
*Lista de municipios de Navarra

## Vinclos externos
*http://www.navarra.es/home_es/Navarra/272%20municipios/entidad.html?cod=226
Liédena

**Liédena** (en basco *Ledea*) ye una localidat Navarra situata a 41&nbsp;km de Pamplona. A suya población ye de 318 habitants (2006), en una superficie de 19,02&nbsp;km² y una densidat de 16,72 hab/km².

## Cheografía
Se troba en a Sierra de Leire, amán de l'entibo de Yesa.

### Mugas
O suyo termin muga con Xabier.

## Demografía

## Puestos d'intrés
En o suyo termin, salindo d'a Foz de Lumbier bi ha una villa romana.

## Veyer tamién
*Lista de municipios de Navarra
Galia Aquitania

:*Iste articlo ye sobre a *'provincia romana** d'Aquitania, ta l'actual rechión francesa se veiga [[Aquitania]].''

**Aquitania*' ye como os romanos deciban a la división sudocccidental d'a [[Galia]], prenendo o nombre d'os [[Aquitanos]], habitants prerromanos d'una chicota parte.

O lugartenient de [[Chulio César]], [[Licinio Graso]], conquerió Aquitania. [[Augusto]] la chusmetió pa cutio dimpués de diferents campanyas d'entre o [[37 aC]] y o [[27 aC]]. N'estos tiempos Aquitania yera como se diz a lo territorio situato entre o [[río Garona]], [[os Pireneus]] y l'[[oceano Atlantico]], territorio habitato por os aquitanos on de cuan en cuan i entraban collas de galos.



En a organización administrativa d'[[Augusto]] as mugas d'Aquitania se levoron ta lo [[río Loira|Loira]] y os monts [[Cevennes]], metendo-ie [[Berry]] y as rechions altas d'o [[Macizo Central]]. As ciudaz importants yeran *Avaricum* ([[Burch (Francia)|Burch]]), *Limonum* ([[Piteus]]), *Burdigala* ([[Bordeus]]) y *Elusa* ([[Eusa (Gers)|Eusa]]). Amás gran parte d'o territorio correspondeba a os territorios d'os [[galos]] y no d'os [[Aquitanos]] orichinals.

En os zaguers sieglos de dominio [[Antiga Roma|romano]] apareixen chitos de rebelión contra l'autoridat romana, os [[Bagaudas]], que nunca no estioron acotolatos de tot. O movimiénto bagauda plegó ta o norte d'[[Hispania]] dende Aquitania.

L'emperador [[Dioclecián]] reorganizó l'administración y dividió Aquitania en tres partis: *Aquitania Prima* (oriental), *Aquitania Secunda* (occidental) y *Novempopulania''. A zaguera correspondeba con l'Aquitania prerromana. As capitals d'as tres partes estioron Burch, Bordeus y Eusa. D'esta manera o nombre orichinal Aquitania s'aplicará mes a territorios on no i abió aquitanos.

## Aquitania en a caita de l'Imperio Romano
En l'Altera Edat Meya o territorio que se deciba Aquitania yera lo que correspondeba a Aquitania Prima y Aquitania Secunda, sin Novempopulania.

Novempopulania yera en part en poder d'a población menos romanizata que con o tiempo tamién serán conoixitos chenericament como bascons. Novempopulania yera un puesto d'actividat de bagaudas.

O territorio que se dirá Aquitania incluirá a ciudat de Tolosa. Ista Aquitania estió primer entregata a los visigodos, que ocuparon Aquitania en 412. O rei Walia consiguió que l'emperador Honorio li dase Aquitania secunda. Os francos de Clodoveu I en 508 derrotoron a os visigodos en a Batalla de Vouillé y los empentoron ta Hispania.

Encara que i hese habito un dominio visigodo primero y franco dimpués, o patriciato galorromano nativo continará tenendo o poder local.
Yesa

:*Iste articlo tracta sobre *'Yesa**. Ta atros emplegos d'o toponimo **Yesa** se veiga **Yesa (desambigación)**.''


**Yesa*' (en [[idioma basco]] *Esa'') ye una localidat Navarra situata a 50&nbsp;km de Pamplona. A suya población ye de 263 habitants (2006), en una superficie de 22,22&nbsp;km² y una densidat de 11,84 hab/km².

## Cheografía
Ye situato a o piet d'a Sierra de Leire y a man de l'entibo de Yesa.

## Demografía

## Molimentos
* Monesterio de Leire, d'estilo romanico, d'a Orden de Cistels, d'os sieglos XI-XII, ya citato en o sieglo IX.
* Ermita de Santa María.

## Veyer tamién
*Lista de municipios de Navarra
Roncal

**Roncal** (en basco *Erronkari*) ye un municipio de Navarra situato en a merindat de Sangüesa, comarca de Roncal y Sarasaz y partiu chudicial d'Aoiz. Ye a cabecera y capital d'a val de Roncal y tien a categoría de "villa ".

A suya población ye de 271 habitants (2008), en una superficie de 38,8 km², con una densidat de población de 6,98 hab/km².

## Cheografía
Ye situato en o nord-ueste de Navarra, en os Pireneus, a 720 metros d'altaria sobre o livel d'a mar, a o canto d'o río Esca y a una distancia de 90 km de Pamplona, a capital de Navarra.

## Cultura
Se i charraba d'antis mas como en a resta d'a val o dialecto roncalés d'o basco, amortato dende l'anyo 1991 cuan morió a suya zaguera fablant nativa Fidela Bernat.

## Economía
A prencipal actividat economica de Roncal ye a ganadería, con a fabricación de queso (o roncal, feito con leit de uella, con Denominación d'Orichen Protechita dende 1991).

## Demografía

## Administración
### Alcaldes

## Molimentos
*Ilesia de Sant Esteban, d'o sieglo XVI, una ilesia en estilo gotico-renaixentista, con retablos barrocos y churriguerescos y con un coro d'o sieglo XVIII tamién d'estilo barroco.
*Ermita de Nuestra Sinyora d'o Castiello, con una escultura d'a Virchen María de fins d'o sieglo XII en estilo romanico.
*Dolmen de Lubrakieta.
*Casa López, de 1777.
*Casa Gambra, un edificio de 1739 en estilo barroco.
*Casa Sanz Orrio, d'o sieglo XVIII, con frontera barroca.

## Personas famosas naixitas d'ista localidat
*Julián Gayarre, (1844 - 1890), tenor.
*Fructuoso Orduna, (1893 - 1973), escultor.
*Sebastián de Albero, (1722- 1756), musico.

## Se veiga tamién
*Lista de municipios de Navarra

## Referencias
Cáseda

**Cáseda** (en basco *Kaseda*) ye una localidat y municipio de Navarra en a comarca de Sangüesa y merindat de Sangüesa.

A suya población ye de 1.027 habitants (2012), en una superficie de 85,3 km², con una densidat de población de 12,37 hab/km².

## Cheografía
A localidat de Cáseda ye situata en un pueyo en a marguin ezquierda d'o río Aragón, a 428 metros sobre o ran de la mar, a una distancia de 59,5 km d'a ciudat de Pamplona, a capital de Navarra.

### Mugas
O suyo termin municipal muga con Sangüesa, con un enclau d'o termin de Xabier, con Sofuentes (Sos d'o Rei Catolico), con Carcastiello, con Sada, con Gallipienzo y con Aibar.

## Parla
Encara bi ha chent viella que fa servir en a suya parla palabras navarro-aragonesas como *fillesno*, *[[carnuz]]* u l'imperfecto *pasabai* como en ansotano. Entre los aragonesismos lexicos que i trobamos tenemos "fornilla".

## Historia
Alifonso I lo Batallero concedió a Cáseda un fuero como lo de Daroca u Soria pa atrayer población.

## Demografía

## Administración
### Alcaldes

## Veyer tamién
*Lista de municipios de Navarra.

## Vinclos externos
*www.caseda.es, pachina web d'o concello.
Andilla

**Andilla** ye un municipio de la provincia de Valencia, situau en la comarca de Los Serrans. La suya población ye de  habitants, en una superficie de 142,8 km² con una densidat de  hab/km².

## Cheografía
Ye situau en la costera sud de la sierra d'Andilla. Lo termin municipal ye muito accidentau, con barrancos profundos. Las principals cimas son: *[[Beteta (sierra d'Andilla)|Beteta]]* (1.434 m), *Resinero* (1.482 m), *Rumbo* (1.146 m), *[[Vihuela]]* (1.273 m) y *Miravalencia* (1.262 m).

### Mugas
Lo suyo termin municipal muga con Lo Toro, con Alcublas, con Liria, con Lo Villar, con Figueruelas, con Calles, con Chelva, con La Yesa y con Abechuela.

## Historia
Andilla estió seu de la Baronía d'Andilla, inicialment propiedat de lo Linache d'Arenós. En lo "*[[Libro d'o Repartimiento d'o Reino de Valencia|Repartimiento]]*" se documenta que lo 27 d'aviento de 1237 lo rei Chaime I d'Aragón concedió lo castiello y villa d'Andilla a Eximén Pérez d'Arenós. Bel tiempo dimpués Eximén Pérez d'Arenós forachitó a los musulmans y en l'anyo 1292 firmó una carta de población pa 4 habitadors cristianos. Dimpués d'estar propiedat de los Arenós cambió de mans unas cuantas vegadas. A primers de lo sieglo XV perteneixeba a los Contes de Prades, a mitat d'este sieglo perteneixeba a Don Manuel Díez de Calatayú y dimpués pasó a los Heredia.

En lo sieglo XVII y primera mitat de lo sieglo XVIII estió propiedat de la familia Rebolledo. En 1732 Andiella cuan perdió una francha de 4&nbsp;km de termin municipal en un pleito contra Abechuela, este territorio incluyiba lo casal de La Cervera.

Mientres la Guerra Civil Espanyola bi habió grans desferras por estar cerca de lo frent que s'heba establiu en penya Salada.

## Demografía

## Vinclos externos
*  Pachina web municipal.
Caballo (mitolochía)

Lo **[[Equus caballus|caballo]]** ye un animal caracteristico de las mitolochías de pueblos indoeuropeus, turquicos y mongols. I apareixe con simbolochías solars, como caballos que tiban d'un carro que leva lo sol ("carro solar", u con simbolochías funerarias, como caballos que levan a os muertos ta lo mes allá. La simbolochía funeraria de lo caballo ye derivata de la simbolochía solar, pus lo caballo solar se leva lo sol ta un puesto escuro de l'ueste on remata lo día.

Las mitolochías pirenencas han heredato de las mitolochías de los pueblos indoeuropeus lo papel mes que mes funerario u psicopompo, a traviés de los pueblos portadors de los Campos d'Urnas de la Edat de Bronce, y los Ibers y Celtas de la Edat de Fierro.

## En a mitolochía aragonesa

En los garrastolendas aragoneses bi ha un personache conoixito como *Caballet*, un hombre que encaixa en la suya cintura un caballo d'esparto u cartón.

Rafael Andolz documenta en Moriello de Monclús la historia d'un caballo blanco y alato, visto en la falsa d'una casa voltando arredol.

Atland o encataire decretó que nomás se podría alcanzar lo Palacio Machico de lo Mont Perdito con un caballo alato.

En bels puestos de la Val d'Aragüés se charra d'un caballo con dos capezas tirando d'un carro cargato de trallos chigans. Una capeza ye de color blanca y l'atra negra, cadaguna preba de levar lo cuerpo ta un costato diferent.

En atros lugars de lo Pirineu ye mes estendita la creyencia en lo carro de las almas u de los muertos.

## Lo caballo en la [[mitolochía basca]]
En los monts de Sola y Ultrapuertos cuan amaneix lo caballo sin capeza gosa estar un anuncio de la muerte. En las vals de lo Nibe, de lo Laurhibar, de lo torrent de Larrau, lo caballo sin capeza ye una de las cosas que mes temen los triballadors de la selva.

Lo caballo blanco u *Zamaria Xuria* se conoixe en las mugas de Zuberoa, Ultrapuertos y Navarra. A sobén ye por las vías de paso y de contrabando de caballos. La suya aparición anuncia la muerte proxima. En Guipuzcua lo *Zamari Xuria* ha preso la farcha d'un maniquí de caballo decorato con pelo y panollas y intervién en una danza folclorica.
Agnés d'Aquitania

:*Iste articlo ye sobre a *'reina consort d'Aragón**, muller de Remiro I. Ta atros emplegos se veiga [[Agnés d'Aquitania (desambigación)]].''


**Agnés d'Aquitania*' (pronunciato */ainés/* en [[aragonés medieval]]) ([[1025]]-[[1097]]) estió [[Rei d'Aragón|reina d'Aragón]] dimpués de casar-se con [[Remiro I d'Aragón|Remiro I]], estando a suya segunda muller. Suyo pai estió [[Guillén V d'Aquitania]] i la suya mai estió [[Agnés de Mâcon]].

Agnés sobrevivió a o suyo marito, que murió o [[8 de mayo]] de [[1063]] dimpués de cuasi una decada de matrimonio. No se conoixe descendencia d'ista reina y nomás apareixe en un documento de [[1054]], con o títol de *uxor'' por lo que pareixe que nunca no estió reina con toz os dreitos.
Yesa (desambigación)

**Yesa** puet estar:

***[[Yesa]]**, municipio d'a Comarca de Sangüesa (Navarra).
*L**'[[entibo de Yesa]]**, entibo situato en a provincia de Uesca, amán d'o municipio navarro de Yesa.
***[[La Yesa]]**, municipio de Los Serrans (Valencia).
*O **[[río Yesa]]** d'a Val de Vio, afluent d'o Bellós en Sobrarbe (Uesca).
Alquería

Una **alquería** ye una casa de labors agricolas u ganaderas, u conchunto d'estas casas situatas luent d'una población. Ye pareixita a la *[[villa romana]]*. Prenen nombre de l'arabe *alqaríyya*, que significa *lugar chicot* y yeran caracteristicas d'Al Andalus.

Igual que atras villas rurals se creyoron en tiempos de paz social, pus no teneban defensas propias. Belunas han plegato dica huei en Valencia y Andalucía, pasando por diferents epocas de despoblación y albandono rural, y prenendo atras actividaz como molins u tallers, y dende fins de lo sieglo XX como casas de turismo rural.

## Alquería levantina

Se troban en carasols, son sencillas y consisten en una edificación con una u dos plantas y cubierta a una u dos auguas.

En la Huerta de Valencia bi n'ha muitas y belunas prenen nombre de *Casa*, *Casa Bajoca*, *Casa Negra*.

## Alquería andaluza

En Andalucía n'han quedato belunas dica huei en las Alpujarras y en la Fueya de Guadix. Huei se recuperan pa lo turismo rural y atras se reconvierten en *cortijos* u municipios. Muitas han desapareixito en las decadas d'exodo rural.

## Referencias
Sada

:*Iste articloye sobre un municipio navarro en a merindat de Sangüesa; ta atros usos, se veiga *'Sada (desambigación)**''.

    
**Sada''' ye una localidat y municipio de Navarra situata en a comarca de Sangüesa. A suya población ye de 211 habitants (2007), en una superficie de 13 km².

## Parla
Seguntes bels autors dica o sieglo XVIII se i charraba basco y la mes gran parte de las palabras agricolas son bascas.

## Demografía

## Veyer tamién
* Lista de municipios de Navarra
Aras de los Olmos

:*Este articlo ye sobre *'Aras de los Olmos**, un **municipio de Valencia**. Pa atros emplegos de lo termin **Aras** se veiga **Aras (desambigación)**.''

 
**Aras de los Olmos*' ye un [[lista de municipios de Valencia|municipio]] de la [[provincias d'Espanya|provincia]] de [[provincia de Valencia|Valencia]], situau en la [[comarcas d'o País Valenciano|comarca]] de [[Los Serrans]]. La suya población ye de 399 habitants ([[2006]]), en una [[superficie]] de 76 [[km²]] con una densidat de 5,25 hab/km².

== Cheografía == 
Ye situau entre los ríos [[Río Blanco|Blanco]] y [[río Arcos|Arcos]]. Bi ha dos nuclios *Aras de los Olmos* y *La Losa*. Una part de lo suyo termin municipal a l'ueste de lo río Guadalaviar u Blanco se situa en la [[sierra de Mira]].

=== Mugas ===
Lo suyo [[termin municipal]] muga con [[Santa Cruz de Moya]], con [[Arcos de las Salinas]], con [[Alpuent]], con [[Titaguas]] y con un cantón de lo termin de [[Tueixa]].

== Historia ==
Perteneixió a la [[taifa d'Alpuent]]. Dimpués de la [[Reconquiesta]] la repobloron [[aragoneses]] y pasó por donación reyal en [[1318]] a la [[orden de Montesa]].

== Toponimia ==
D'antes yera *Aras de Alpuente* pero en [[2001]] prenió lo nombre oficial *Aras de los Olmos''.

## Demografía

## Vinclos externos
*Lexico d'Aras de los Olmos
Alpuent

**Alpuent** (*Alpuente* en castellano, *Alpont* en catalán) ye un municipio de la provincia de Valencia, situato en la comarca de Los Serrans. La suya población ye de 864 habitants (2005), en una superficie de 138,3 km² con una densidat de 6,25 hab/km².

## Cheografía
Comprende las pedanías de *Baldovar*, *Campo de Abajo*, *Campo de Arriba*, *Corcolilla*, *El Chopo*, *El Collado*, *El Hontanar*, *La Almeza*, *La Canaleja*, *La Canyada Seca*, *La Carrasca*, *[[La Cueva d'Abenferruz]]*, *La Torre*, *Obispo Hernández* u *Las Eras*, *Vizcota*.

### Mugas
Lo suyo termin muga con Aras de los Olmos, Chelva, La Yesa, Titaguas y Tuexa en la provincia de Valencia y con Arcos de las Salinas en la provincia de Teruel.

## Historia
Estió capital de la Taifa d'Alpuent. Lo Cit Campiador en 1089 prenió Alpuent, y Chaime I d'Aragón en 1236.

A man d'Alpuent bi heba un castiello dito "Castiello del Pueyo" (dimpués *del Poyo*) que mencionan en los textos relativos a la transhumancia teruelana y que fue destruito en las guerras carlistas.

## Toponimia
Lo toponimo d'Alpuent talment provienga de lo mozarabe *Alt Puent*. Se diz que lo toponimo ye relacionato talment con los Arcos d'Alpuent. Manimenos este gallipuent ye de lo sieglo XVI y las referencias a Alpuent son muito mes antigas.

## Demografía

## Molimentos
*Castiello.
*Murallas.
*Casa Lugar.
*Los Arcos d'Alpuent.
Alcublas

**Alcublas** ye un municipio de lo País Valenciano de la provincia de Valencia, situato en la comarca de Los Serrans.

La suya población ye de 842 habitants (2008), en una superficie de 43,5 km² con una densidat de 19,36 hab/km².

## Toponimia
La etimolochía de lo toponimo se puet mirar en lo latín *[[CUPULA]]* u en l'arabe *[[Alquibla]]*.

En lo termin municipal d'Alcublas trobamos los microtoponimos *[[Zafareche|Chariz]] de las Dueñas* y *[[Zafareche|Chariz]] de las Tejerías*.

## Luengas y paslas
Se i charra castellano churro con seseyo.

## Historia
Chaime I d'Aragón donó Alcublas a Teresa Chil de Vidaurre lo 2 d'abril de 1257:

## Deografía

## Administración
### Alcaldes

## Referencias
Gallipienzo

**Gallipienzo** (*Galipentzu* en basco) ye una localidat y municipio de Navarra en a comarca de Sangüesa y merindat de Sangüesa situato a una distancia de 55 km d'a ciudat de Pamplona. La suya población ye de 147 habitants (2006), en una superficie de 56,29 km², con una densidat de población de 2,61 hab/km² 
  
## Toponimia
Encara bi ha microtoponimos en navarro-aragonés como una partita clamata *La [[Torraza]]*.

## Demografía

## Veyer tamién
*Lista de municipios de Navarra
Tenencia de Benifazán

La **Tenencia de Benifazán** (*Tinença de Benifassà* u *Setena de Benifassà* en catalán) ye una comarca historica de lo País Valenciano que huei se troba integrada en la comarca de lo Baixo Mayestrato.

I perteneixen los lugars de Castiel de Crabas, La Pobla de Benifazán (que encara son municipios), y Lo Ballestar, Lo Boixar, Corachán, Fridas (integraus en lo municipio de la Pobla de Benifazán) y Biel (integrau en lo municipio de Rossell).

La Tenencia apareixe como una comarca natural en lo mapa de comarca d'Emili Beut i Belenguer, *Comarques naturals del Regne de Valencia*, de l'anyo 1934.

En lo periodo musulmán i heba un castiello que controlaba a comarca, lo castiello de Beni-Hassan. Estas tierras, conquiestas dalto u baixo por l'anyo 1230, pasoron a depender de Catalunya entre 1260 y 1262 chunto con Vallibana y Rossell (asinas tota a cuenca de lo río Cenia dependeba de Catalunya).

Chaime I d'Aragón mandó construir chunto a lo castiello un monesterio, la primera fundación de la Orden de Cistels en lo Reino de Valencia. La comarca perteneixió en feudo a l'abate de lo monesterio. La muga con Beceit no yera clara y arbitró en lo litichio lo duque d'Íxar, dando razón a los beceitans, y por ixo en lo termin de Beceit pueden trobar-sen cruces de lo monesterio de Benifazán entalladas en las rocas. Huei lo monesterio ye ocupau por monchas cartuixas de Sant Bruno.
Biel (desambigación)

**Biel** puet estar:

* **[[Biel]]**, un municipio aragonés d'a comarca de Cinco Villas (Zaragoza).
* **[[Biel (Castellón)|Biel]]**, un lugar valenciano d'o municipio de Rossell (Castellón).
* **[[Biel/Bienne|Biel]]**, una ciudat en Suiza (*[[Biel/Bienne|Bienne]]* en francés).
Fridas (desambigación)

**Fridas** puet estar:

***[[Fridas d'Albarracín]]**, municipio de la Sierra d'Albarracín (Teruel).
***[[Fridas (Castellón)|Fridas]]**, lugar de La Pobla de Benifazán (Castellón).
La Pobla de Benifazán

:*Este articlo tracta sobre *'La Pobla de Benifazán**. Pa atros emplegos de **Pobla** se veiga l'articlo **Pobla**.''

 
**La Pobla de Benifazán*' (*La Pobla de Benifassà* en [[idioma catalán|catalán]], *Puebla de Benifasar* en [[idioma castellano|castellano]]) ye un [[lista de municipios de Castellón|municipio]] de lo [[País Valenciano]] que se troba en la [[comarcas d'o País Valenciano|comarca]] de lo [[Baixo Mayestrato]]. La suya población ye de  habitants, en una superficie de 136&nbsp;km² con una densidat de  hab/km².

== Cheografía ==

Incluye bel nuclio de población: [[Corachán]], [[Fridas (Castellón)|Fridas]], [[Lo Boixar]] y [[Lo Vallestar]].


=== Mugas ===
Lo suyo [[termin municipal]] muga con [[Castiel de Crabas]], [[Penyarroya de Tastavins]], [[Val de Robres]], [[La Sénia]] y [[Rossell]].

== Historia ==
Lo suyo territorio corresponde en a suya mes gran parte con l'antiga [[Tenencia de Benifazán]].

== Toponimia ==
Lo [[toponimia valenciana|toponimo]] *Benifazán* vien de l'arabe *Beni Hassan*, fillo de Hassan. La forma aragonesizada la trobamos ya en [[1236]], cuan [[Blasco d'Alagón]] dona los lugars de Fridas y Boixar a Domingo Belenguer.


Chunto con la forma *Benifazán* que se vei en textos de [[1236]], [[1238]] y [[1250]], tamién se conoix la forma *Benifazano* en textos de [[1261]] y [[1258]].

Una *pobla'' ye un nuclio de población medieval que se poblaba por meyo d'una carta de población.

## Demografía

## Referencias
Agnés d'Aquitania (desambigación)

Bi ha cuantas personas ditas **Agnés d'Aquitania**:

*A reina d'Aragón, muller de Remiro I, **[[Agnés d'Aquitania]]**.
*A reina d'Aragón, muller de Pero I, **[[Agnés d'Aquitania (1071)|Agnés d'Aquitania]]**.
*A reina d'Aragón, muller de Remiro II, tamién dita **[[Agnés de Piteus]]**.
*A reina de Leyón y de Castiella, muller d'Alifonso VI de Leyón y Castiella, **[[Agnés d'Aquitania (Leyón y Castiella)|Agnés d'Aquitania]]**.
*A emperatriz d'Alemanya, muller de Enrique III, tamién dita **Agnés de Piteus**, **Agnés de Guyena** u **[[Agnés de Bavera]]**.
Lerga

**Lerga** ye una localidat Navarra situata a 52&nbsp;km de Pamplona. La suya población ye de 71 habitants (2006), en una superficie de 21,31&nbsp;km², con una densidat de población de 3,33 hab/km²

## Historia
Bi ha un chacimiento arqueolochico hispanorromano, con inscripcions on se pueden veyer antroponimos indichenas y una famosa estela funeraria.

## Demografía

## Veyer tamién
*Lista de municipios de Navarra
Río Cinqueta

:*Este articlo trata sobre el río Cinqueta. Pa atros emplegos de Cinqueta se veiga [[Cinqueta (desambigación)]].*

El **río Cinqueta** ye un río d'el Pireneu afluent de la Cinca per la izquierda, principal curso d'augua de la val de Chistau, en Sobrarbe (Uesca).

Naixe n'el sector alto de Viadors cuan s'achunta el río Cinqueta de la Pez con el río Cinqueta d'Anyes Cruces, amán d'el santuario de la Virgen Blanca, n'el termin municipal de Chistén. Dimpués esnaviesa pe'ls tres lugars d'esta val (Chistén, Sant Chuan de Plan y Plan) y abandona la val principal per la Inclusa y va ta Salinas de Sin, aon desemboca en a Cinca.

## El Cinqueta de la Pez
:*l'Articlo principal d'este alpartau ye *'Río Cinqueta de la Pez**.''

El Cinqueta de la Pez ye un d'es dos ríos que forman el Cinqueta en a Virgen Blanca. Naixe en a [[val de Taberners]], entre la [[Punta Culfreda Norte|Culfreda]] y la [[punta de la Pez]], amán d'el [[puerto de la Pez]], y ye alimentau pe'ls barrancos y l'[[ibón de Vachimala]] per la man izquierda, y pe'l barranco de la Madera per la dreta.

La suya cuenca se diz val de Taberners ye deseparada per la montanya de [[Vachimala]] contra la val vecina, que ye la [[val d'Anyes Cruces]]. En a plana de Viadors, an i hai un cámping y l'[[Hespital de Chistén]], amás de la [[ermita de Santa María la Blanca (Chistén)|ermita de la Virgen Blanca]], se troba con el Cinqueta d'Anyes Cruces.

==El Cinqueta d'Anyes Cruces==
:''l'Articlo prencipal d'este alpartau ye **Río Cinqueta d'Anyes Cruces'''.

El Cinqueta d'Anyes Cruces naixe en a circo d'Anyes Cruces, en a val d'este mesmo nombre. Ye a la man cuentra de la Vachimala que la val de Taberners.

Recibe l'augua de l'ibón Royo y la valleta d'el puerto de Chistau per la izquierda, que conduce ta la val de Benás pe'l canto norte de la Lardana. Tamién recibe l'augua d'el deschelo que blinca de lo glaciar de Lardana, n'el paco d'esta montanya, pe'l barranco de las Mardaneras.

Ya cuasi en Viadors, antes d'achuntar-se con el Cinqueta de la Pez, recibe l'augua de l'ibón d'es Leners y de l'ibón d'es Millars a traviés d'el barranco de la Ribereta. El refuchio de Puyarrueso ye a'l costau d'este río.

## Se veiga tamién
* Río Barrosa.
* Río Real.
* Río Muerto.
* Río Yaga.
* Río Irués.
* Río Bellós.

## Referencias

## Enlaces externos
Ezprogui

**Ezprogui** (en basco *Ezporogi*) ye una localidat Navarra situata a 55&nbsp;km de Pamplona. La suya población ye de 60 habitants (2006), en una superficie de 46,55&nbsp;km², con una densidat de 1,29 hab./km² 
  
## Toponimia
Apareixe como *Esperegui* en 1280, *Ezporogui* en 1669.

## Demografía

## Veyer tamién
*Lista de municipios de Navarra
Liach

**Liach** (*Leache* en castellano, *Leatxe* en basco) ye una localidat y municipio de Navarra en a comarca de Sangüesa, merindat de Sangüesa y partiu chudicial d'Aoiz.

A suya población ye de 54 habitants (2008), en una superficie de 14,76 km² con una densidat de población de 3,69 hab/km².

## Cheografía
A localidat de Liach ye situada a 589 metros d'altaria sobre o livel d'a mar, a una distancia de 48,4 km d'a ciudat de Pamplona, a capital de Navarra.

## Demografía

## Administración
### Alcaldes

  
## Toponimia
Ye *Ligiaxi* en 1035, *Liaxe* en 1120, *Liach* en 1189, *Leax* en 1230, en *Leach* en 1268. En "Rationes decimarum Hispaniae (1279-80): Aragón y Navarra" s'escribe:

## Veyer tamién
*Lista de municipios de Navarra.

## Vinclos externos
*Información de Liach en a pachina web d'o Gubierno de Navarra.
Olit

**Olit** (*Olite* en castellano, *Erriberri* en bascooficialment en a suya forma bilingüe ***Olite/Erriberri***) ye un municipio de Navarra situato a una distancia de 42 km d'a ciudat de Pamplona, a capital de Navarra. Forma parti d'o partiu chudicial de Tafalla y d'a comarca de Tafalla.

A suya población ye de 34.35 habitants(2006), en una superficie de 83,2 km² y una densidat de población de 41,29 hab/km².

O suyo termin municipal muga con Tafalla, San Martín de Unx, Beire, Pitiellas, Murillo el Cuende, Caparroso, Marciella y Falces.
 
## Historia
L'orichen d'Olit estió cuan lo rei visigodo Suintilla fundó a ciudat d*'Oligicus* en 621 y la tornó a fortificar pa fer frent a los bascons.

## Toponimia
Estió *Holeti* en 1102, *Olit* en 1102, *Holit* en 1280, *Oleti* en 1280, *Oleto* en 1280, *Erriberri* en 1656.

Bi ha bels toponimos en navarroaragonés como *Momplanet* ("mon planet") y *La Plana de Olite*,

## Demografía

## Se veiga tamién
* Lista de municipios de Navarra.

## Vinclos externos
Barranco d'el Mont

El **barranco d'el Mont** ye el barranco principal de la val de la Comuna, que se forma debant de la ermita de Santa Lucia cuan s'achunta el barranco d'el Chardal (que baixa de l'Orbar) y el barranco de la Salina (que baixa d'a *collada de la Cruz de Guardia*).

Corre ta baixo per La Comuna y allega ta'l Cinqueta debant de Saravillo, a on que i deixa unas gleras (cono de dechección) bien fornidas de cantos n'el recuesto que, con ironía, es de Saravillo en dicen "es campos de Mosén Bruno" perque nunca no s'han puesto treballar.

## Se veiga tammién
*Río Cinqueta
*Val de la Comuna
*Saravillo
Agnés d'Aquitania (1071)

:*Iste articlo ye sobre una *'reina consort d'Aragón**, muller de Pero I. Ta atros emplegos se veiga [[Agnés d'Aquitania (desambigación)]].''


**Agnés d'Aquitania*' (pronunciau */ainés/'' en aragonés medieval) estió reina d'Aragón dimpués de casar-se con Pero I, voda celebrada en Chaca en 1086.

Yera filla de Guillén VIII y d'Hildegarda de Borgonya y chermana de Guillén IX d'Aquitania.

Morió probablement o 6 de chunio de 1095 y tenió dos fillos que morioron antis que o suyo pai:

* Pero d'Aragón, que casó con María Rodríguez filla d'o Cid, que morió en 1104.
* Agnés d'Aragón, que morió en 1103.
Mendigorría

**Mendigorría** (en basco *Mendigorria*) ye un municipio de Navarra situato a 42&nbsp;km d'a ciudat de Pamplona. A suya población ye de 1061 habitants(2006), en una superficie de 39,1&nbsp;km² y una densidat de 27,14 hab/km².

## Toponimia
Pareixe que o suyo nombre significa *O mont royo*. En o Fogache de 1495 se menciona en Zaragoza a un *Pascual de Mendigurrea*. En textos medievals navarros, inspiratos en fuents orals bascas y romances, as formas d'o toponimo son *Mendigurria* (1350), *Mendigorria* (1070) y *Mandegorria* (1215), y como chenitibo dezada d'uns antroponimos *Mendigorrico* (1350) y *Mendigorriquo* (1280).

## Demografía

## Veyer tamién
*Lista de municipios de Navarra

## Vinclos externos
*www.mendigorria.es
*Lexico de Mendigorría